Alkonyati Istentisztelet
2026. szeptember 7. – Az Istenszülő születése
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől maguknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
6. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
6. hang (483. oldal)
A mennyei szellemi karokon nyugvó Isten / ma a földön királyi széket készített magának, / és aki bölcsességgel erősítette meg az égboltozatot, / emberszereteténél fogva / köztünk földi mennyországot alkotott, / mert terméketlen gyökérből életadó sarjat növesztett, / saját édesanyját, a csodák Istene, / a kétségbeesettek reménye. /’ Urunk, dicsőség néked!
Ez az Úr napja, népek, örvendezzetek, / mert íme a világosság forrása / és az életadó igének könyve megjelent nekünk, / és a Napkelet ajtaja megszületett, / s várja a nagy főpap bevonulását, / mint egyedüli, ki e világra hozandja Krisztust, /’ a mi lelkünk üdvösségére.
Habár Isten akaratából a magtalan asszonyok jeles férfiakat szültek, / de valamennyi szülöttet, / Istennek tetszőleg, Mária hasonlíthatatlanul felülmúlt, / mert magtalan anyától származván, / testileg a mindenség Istenét szülte / természetfeletti módon és magtalan méhhel, / ő anyja az Isten egyszülött Fiának, / ki által sértetlenül őriztetett meg, / és aki bölcsessége szerint mindeneket okosan intézvén /’ az emberiségnek üdvösséget szerzett. Kétszer.
Ma az anyai terméketlenség feloldatik, / és az isteni szűz méh világra hozatik, / ma az isteni malaszt gyümölcsöt kezd teremni, / felmutatván a világnak az Isten Anyját, / ki által a földiek az égiekkel egyesülnek /’ a mi lelkünk üdvösségére. Kétszer.
Ma van az egész világ örömének nyilvánulása, / ma keltek szárnyra az üdvösséget hirdető szelek, / természetünk meddősége feloldoztatik, / mert az anya magtalansága nyilatkozik a Megváltó születése után is, / kitől idegen sajátságot vesz fel az, / ki természetére nézve Isten, / és az eltévedettek üdvösségét testileg munkálja, / az emberszerető Krisztus, /’ a mi lelkünk Szabadítója.
Ma a magtalan Anna szüli / a minden nemzetekből kiválasztott isteni Szüzet / a mindenek Királya és Teremtője, / Krisztus Isten lakásául, / az isteni üdvgondozás teljesülésére, / ki által mi földi lények teremttettünk és megújíttattunk /’ a romlásból az örökkévaló életre.
Dicsőség… most és… 6. hang (483. oldal)
A mennyei szellemi karokon nyugvó Isten / ma a földön királyi széket készített magának, / és aki bölcsességgel erősítette meg az égboltozatot, / emberszereteténél fogva / köztünk földi mennyországot alkotott, / mert terméketlen gyökérből életadó sarjat növesztett, / saját édesanyját, a csodák Istene, / a kétségbeesettek reménye. /’ Urunk, dicsőség néked!
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr meghallgat engem, / mikor hozzá kiáltok. (Zsolt 4,4)
Vers: Midőn segítségül hívtam, / meghallgatott engem az én igazságom Istene.
Olvasmányok
Teremtés könyvének olvasása (28,10-17):
Jákob elindult az eskü kútjától, és Hárán felé tartott. Rátalált egy helyre, ahol meghált, mert a nap már lenyugodott. Fogott egy ott heverő követ, és a feje alá tette, és elaludt azon a helyen. Ilyen álmot látott: Íme, egy létra volt a földre állítva, amelynek teteje az égig ért, és Isten angyalai jártak azon fel és alá. Az Úr támaszkodott rá, és azt mondta: „Én vagyok az Úr, atyádnak, Ábrahámnak Istene és Izsáknak Istene. A földet, amelyen fekszel, neked és utódodnak adom. És nemzetséged olyan lesz, mint a föld pora: és szétterjed nyugatra és délre, északra meg keletre is, és benned és utódodban nyer áldást a föld minden törzse. Nézd, én veled vagyok, megőrizlek minden utadon, amelyen jársz, és visszahozlak erre a földre, mert nem hagylak el, amíg nem teljesítem mindazt, amiről szóltam neked.” S amikor Jákob fölébredt álmából, így szólt: „Valóban az Úr van e helyen, én pedig nem tudtam.” Félelem fogta el akkor, és ezt mondta: „Mily félelmetes ez a hely! Nem más ez, mint Isten háza, és ez a menny kapuja!”
Ezekiel próféta jövendölésének olvasása (43,27–44,4):
Ezeket mondja az Úr: Eme napok elmúltával, a nyolcadik napon és azon túl is készítsék el a papok az oltáron a ti egészen elégő áldozataitokat és békeáldozataitokat: és én kegyes leszek hozzátok, úgymond az Úr Isten. Aztán visszavitt engem a szentély külső kapujának irányában, mely kelet felé nézett: és az zárva volt. És az Úr így szólt hozzám: „Emberfia! Ez a kapu zárva marad: ne nyissák ki és senki se menjen rajta be, mert az Úr, Izrael Istene vonul majd be rajta: azért zárva legyen! Csak maga a fejedelem ülhet majd benne, hogy megegye a kenyerét az Úr előtt: a csarnok kapujának irányából vonuljon be, és annak irányában távozzék!” Majd elvitt engem az északi kapun keresztül a ház elé, és láttam, hogy íme, az Úr dicsősége betöltötte az Úr házát.
Példabeszédek könyvének olvasása (9,1‑11):
A bölcsesség házat épített magának, kifaragta hét oszlopát, leölte áldozatait, megfűszerezte pohárban a borát, és meg is terítette asztalát. Elküldte szolgálóit, hogy fennhangon hirdessék ki a lakomára szóló meghívását: „Aki együgyű, térjen be hozzám!” S az eszteleneknek ezt üzente: „Jöjjetek, egyétek étkemet és igyatok a borból, melyet megfűszereztem nektek! Hagyjátok el az esztelenséget, és élni fogtok; keressétek az értelmet, hogy igazán éljetek, és bölcs belátásra tesztek majd szert!” Aki gonosz embert nevel, becstelenséget szerez magának. Aki az istentelent megfeddi, sértést szerez magának, mert a bűnösnek szánt feddése sértést okoz neki. Ne fedd meg a gonoszokat, hogy meg ne gyűlöljenek! Fedd meg a bölcset, és megkedvel téged! Adj a bölcsnek alkalmat, és bölcsességben gyarapszik, tanítsd az igazat, és igyekszik elfogadni azt. A bölcsesség kezdete az Úr félelme, s a szent dolgok akarása értelem, mert a Törvény ismerete a jó elme tulajdonsága. Mert ilyen módon megsokasodnak napjaid, és lesz még több életéved.
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Lítiai sztichirák
1. hang. Bolgár dallam (485. oldal)
A mi üdvösségünk kezdete, ó népek, ma lőn, / mert íme a régi nemzedékekből megjósolt Szűzanya és Isten hajléka / magtalan szülőktől megszületett, / Jessze törzsének virága, mely az ő gyökeréből sarjadzott fel. / Örvendjen Ádám ősatyánk, / és örömmel vigadozzon Éva, / mert íme az Ádám oldalcsontjából teremtett asszony / leányzót és unokát üdvözöl: / Született nékem – úgymond – Megváltóm, / ki által a pokol kötelékeitől megszabadulok. / Örvendjen Dávid is pengetve hárfáját, / és áldja az Istent, / mert íme Szűz születik magtalan méhből /' a mi lelkünk üdvösségére.
Dicsőség… most és… 8. hang
Mai ünnepünk jeles napján / zengedezzünk szellemi harsonán, / hogy Dávid nemzetségéből ma született nekünk az életnek Anyja, / a sötétség eloszlatója. / Ádámnak megújulása, / Évának fölkelése, / a romolhatatlanság forrása, az enyészet megváltása, / ki által mi az isteni kegyelem részeseivé lettünk, / és a haláltól megváltattunk, / és Gábor főangyallal kiáltsunk fel, ó hívek: / Üdvözlégy Malaszttalteljes, / Úr van teveled, /’ ki teéretted ajándékoz nekünk gazdag kegyelmet. 
Lítiai ekténiák
Üdvözítsd Isten a te népedet és áldd meg örökségedet, látogasd meg világodat kegyelmeddel és irgalmasságoddal s emeld föl az igazhitű kereszténység hatalmát! Küldd le ránk a te bőséges malasztodat a mi legtisztább királynénk, az Istenszülő és mindenkorszűz Máriának könyörgései által, (*) a te drága és elevenítő Keresztednek erejével, (*) a tiszteletreméltó testnélküli mennyei erőknek oltalma által, (*) a tisztes és dicső próféta-előkövet és Keresztelő Jánosnak, (*) a szent, nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek : Nagy Vazul, Gergely a hittudós, Aranyszájú Jánosnak, (*) Athanáz és Cirillnek, /’ és a liciabeli myrai érseknek, csodatevő Szent Miklós atyánknak, (*) a szent és jógyőzelmű vértanúknak, szentéletű, isteni ihlettségű atyáinknak, a szent igaz és isteni ősök, Joakim és Annának, szentéletű s isteni ihlettségű atyáink, Barlanglakó Antal és Theodóznak, Szent N-nek (*), ki(k)nek ma emlékét ünnepeljük és minden szenteidnek közbenjárása által, kérünk téged nagyirgalmu Urunk, /’ hallgass meg minket, hozzád esedező bűnösöket és könyörülj rajtunk!
Uram irgalmazz! Uram irgalmazz! Uram irgalmazz!
Könyörögjünk még Istenszerető püspökünkért, N-ért, lelkiatyáinkért, s minden testvérünkért Krisztusban; * minden isteni kegyelemre szoruló, aggódó és gyötrődő keresztény lélekért; e helységnek és lakosainak megoltalmazásáért; — az egész világ békességéért és nyugalmáért, Isten szentegyházának jólétéért, buzgalommal és isteni félelemmel fáradozó és szolgáló atyáinknak és testvéreinknek üdvösségéért és megsegítéséért; a követekért és magányban élőkért, a betegen fekvők fölgyógyulásáért, a foglyok szabadulásáért, szolgaságban élő testvéreinkért, s mindazokért, kik e szent hajlékban szolgálnak vagy szolgáltak, és mondjuk mindnyájan:
Uram irgalmazz! Uram irgalmazz! Uram irgalmazz!
Könyörögjünk még, hogy őrizze meg Isten ezen helységet s minden várost, községet és vidéket az éhségtől, mirigyhaláltól, földrengéstől, tűzvésztől, háborútól, idegenek betörésétől és minden belvillongástól; és hogy a jóságos és emberszerető Isten irgalmas, jóakaratú és engesztelékeny legyen irántunk s hárítsa el tőlünk ellenünk támadt minden haragját, mentsen meg minket a ránk nehezedő igazságos megfenyítéstől és könyörüljön rajtunk!
Uram irgalmazz! Uram irgalmazz! Uram irgalmazz!
Könyörögjünk még, hogy az Úristen hallgassa meg bűnös szolgáinak esedező szavát és irgalmazzon nekünk.
Uram irgalmazz! Uram irgalmazz! Uram irgalmazz!
Hallgass meg minket Isten, mi Üdvözítőnk, a földkerekség összes határain és a messze tengeren levők reménysége; — és te irgalmas Urunk, légy irgalmas hozzánk bűnösökhöz és könyörülj rajtunk. — Mert kegyelmes és emberszerető Isten vagy s téged dicsőítünk, Atya és Fiú és Szentlélek most és mindenkor s örökön örökké.
Amen.
Békesség † mindnyájatoknak! 
És a te lelkednek! 
Fejeteket hajtsátok meg az Úrnak!
Néked, Uram!
Nagyirgalmú Uralkodó, Úr Jézus Krisztus, Istenünk, a mi legtisztább királynénk, az Istenszülő és mindenkorszűz Máriának könyörgései által, (*) a te drága és elevenítő Keresztednek erejével, (*) a tiszteletreméltó testnélküli mennyei erőknek oltalma által, (*) a tisztes és dicső próféta-előkövet és Keresztelő Jánosnak, (*) a szent, nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Vazul, Gergely a hittudós, Aranyszájú Jánosnak, (*) Athanáz és Cirillnek, /’ és a liciabeli myrai érseknek, csodatevő Sz. Miklós atyánknak, (*) a szent és jógyőzelmű vértanúknak, szentéletű, isteni ihlettségű atyáinknak, a szent igaz és isteni ősök, Joakim és Annának, szentéletű s isteni ihlettségű atyáink, Barlanglakó Antal és Theodóznak, Szent N-nek (*), ki(k)nek ma emlékét ünnepeljük és minden szenteidnek közbenjárása által fogadd kegyesen imádságainkat, ajándékozd nekünk bűneink bocsánatát, födözz be szárnyaid árnyékával, távoztass el tőlünk minden ellenséget és háborúságot, irgalmazz nekünk és egész világodnak s üdvözítsd lelkünket, mint jóságos és emberszerető.
Amen.
Előverses sztichirák
4. hang (486. oldal)
Általános örömet árasztott e világra / a szentéletű Joákim és Anna: / a Boldogságos Szüzet, / ki legtisztább ártatlanságánál fogva / az Istennek élő hajléka lett, / és mint egyetlen igazi Istenszülő ismertetik / kinek esedezései által Krisztus Isten, / küldj békességet a világnak /’ és lelkünknek gazdag kegyelmet!
Elővers: Halljad leányom és lásd és hajtsd ide füledet! (Zsolt 44,11)
Az angyal jóslata szerint / a szentéletű Joákim és Annától / ma született a legtisztább lény, a Szűz Mária, / az égbolt és királyi szék / és a tisztaság hajléka, / örömet hirdetvén az egész világnak, / életünk közbenjárója, / az átok felszabadítója, / a mennyei áldás forrása, / miért is ó Istentől hivatott Szűz, / a te születésedben eszközölj a világnak békességet /’ és lelkünknek gazdag kegyelmet.
Elővers: A község minden gazdagjai ajándékokkal könyörögni fognak színed előtt.
A gyermek nélküli magtalan Anna / ma örömében tapsoljon, / a földiek világítsanak, / a királyok vigadozzanak, / a szent atyák áldások között örvendezzenek, / és az egész világ ünnepeljen, / mert íme az ég királynője és az isteni szeplőtelen ara Jessze törzséből fölsarjadzott. / Ezentúl az asszonyok nem bánat közt fognak szülni magzatokat, / mert az öröm kivirágzott, / és élet lakozik minden földi lényben. / Ezentúl Joákim ajándékai nem téríttetnek vissza, / mert Anna siránkozásai örömre változtak. / Örvendezzen velem – úgymond – az egész választott Izrael, / mert íme nékem adta az Úr az ő isteni dicsőségének palotáját / általános vígságul és örömül /’ és a mi lelkünk üdvösségére.
Dicsőség… most és… 8. hang (488. oldal)
Jertek, minden hívők, a Szűzhöz járulunk, / mert íme ma született az idők előtt kiválasztott anyja a mi Istenünknek, / a szüzesség edénye, / a Jessze törzséből kisarjadzott Áron vesszeje, / a próféták hirdetése, / az istenfélő Joákim és Anna sarjadéka, / ki születik, és a világ megújul általa, / ki születik, és az Egyház a maga ékességébe öltözködik. / A szent hajlék, az Istenség lakhelye, / a szüzesség edénye, / a királyi palota, melyben a Krisztusban találkozó két természet / kifejezhetetlen és dicsőséges egyesülésének titka végrehajtatik, / mely titoknak hódolva /’ énekeljük a Szűz szeplőtelen születését.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropár
4. hang (495. oldal)
A te születésed, Istenszülő Szűz, / örömet hirdetett az egész világnak, / mert belőled tündöklött fel az igazság napja, Krisztus Istenünk, / ki eltörölvén az átkot, áldást hozott ránk, / és meghiúsítván a halált, /’ örök életet ajándékozott nekünk. (Egyszer a pap, kétszer a nép)
Kenyéráldás
Könyörögjünk az Úrhoz! 
Uram irgalmazz!
Úr Jézus Krisztus Istenünk, ki az öt kenyeret megáldottad és vele ötezer embert megelégítettél, magad Uralkodónk áldd meg † e kenyereket, † búzát, † bort, és † olajat is! — Szaporítsd meg mindezeket e községben (városban) és az egész világon és a belőlük ízlelő híveket szenteld meg. Mert te vagy, ki mindent megáldasz és megszentelsz, Krisztus Istenünk, kinek mi dicsőítést zengünk, kezdetnélküli Atyáddal, legszentebb jóságos és életteremtő Lelkeddel együtt, most és mindenkor s mindörökkön örökké. 
Amen.
A pap újból megtömjénezi az ajánlatokat, miközben ezt énekli, tropár dallamon, 4. hangra:
Áldott legyen az Úr neve mostantól mindörökké!
Ugyanezt a nép kétszer ismétli.
33. zsoltár
(120. oldal)
Áldom az Urat minden időben; / az ő dicsérete számban lesz mindenkoron. — az Úrban dicsekedik az én lelkem; / hallják meg ezt a szelídek, és vigadjanak. — Magasztaljátok az Urat velem; / és dicsőítsük az ő nevét egyetemben. — Kerestem az Urat, és meghallgatott engem, / és minden szorongatásomból megmentett engem. — Járuljatok hozzája és megvilágosodtok, / és orcátok nem szégyenül meg. — Ez; a szegény kiáltott, és az Úr meghallgatta őt, / és minden szorongatásból kiszabadította őt. — Az Úr angyala az őt félők körül lakozik, / és megmenti őket. — Ízleljétek és lássátok, milyen édes az Úr; / boldog ember, ki őbenne bízik. — Féljétek az Urat minden szentjei, / mert nincs fogyatkozásuk az őt félőknek. — A gazdagok szűkölködtek és éheztek; / de kik az Urat keresik, semmi jóban meg nem fogyatkoztak.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.

